Partida dintre Olympiacos și Fiorentina va fi în format LIVE SCORE pe AS.ro, de la ora 22:00. Duelul reprezintă finala din acest sezon a UEFA Conference League.
Va fi prima întâlnire din istorie dintre cele două formații, în finala care se joacă la Atena. Se anunță o atmosferă incendiară pe OPAP Arena!
Olympiacos – Fiorentina LIVE SCORE
Echipele probabile:
Olympiacos: Tzolakis; Rodinei, Retsos, Carmo, Ortega; Hezze, Iborra, Chiquinho; Podence, El Kaabi, Fortounis
Fiorentina: Terracciano; Dodo, Milenkovic, Martinez Quarta, Biraghi; Arthur, Bonaventura; Gonzalez, Beltran, Kouame; Belotti
Pentru a ajunge în finală, Olympiacos a trecut de mult mai bine cotata Aston Villa cu scorul general de 6-2 (4-2 și 2-0). Rezultatul acestei semifinale a fost o adevărată surpriză în cadrul Conference League!
De cealaltă parte, Fiorentina a jucat în semifinale în fața celor de la Club Brugge. Italienii au obținut claificarea cu scorul de 4-3, la general (3-2 și 1-1).
Al doilea meci al „dublei” dintre Fiorentina și Brugge a fost un adevărat spectacol, în care ambele echipe au luptat pentru calificare.
Atunci, Brugge a deschis scorul pe Jan Breydelstadion, prin Hans Vanaken (20), echipa italiană egalând pe finalul timpului regulamentar, prin Lucas Beltran (85 – penalty), potrivit agerpres.ro.
De remarcat însă că oaspeţii au avut nu mai puţin de trei bare în acest meci, două prin Christian Kouamé (35, 75) şi una prin Cristiano Biraghi (74).
Club Brugge a încheiat meciul respectiv în zece oameni, Denis Odoi primind al doilea cartonaş galben (90+4).
Gigi Becali nu s-a înțeles cu Fiorentina pentru transferul lui Louis Munteanu
Louis Munteanu a fost şi el o prioritate pentru Gigi Becali, însă negocierile au stagnat. Patronul FCSB-ului a oferit duma de 1,2 milioane de euro în schimbul atacantului, însă Fiorentina, club de care aparţine acesta, cere suma de 1,5 milioane de euro în schimbul lui.
Motivul din spatele refuzului lui Gigi Becali de a mai oferi încă 300.000 de euro în schimbul lui Louis Munteanu îl reprezintă Florin Tănase. Conform gsp.ro, latifundiarul din Pipera îşi doreşte ca fostul căpitan al echipei sale să revină, astfel că îl ademeneşte cu un salariu uriaş.
Becali nu vrea să investească astfel mai mult în eventualul transfer al lui Louis Munteanu, deoarece este convins că sunt şanse mari ca Florin Tănase să revină la FCSB. În acest caz, patronul roş-albaştrilor e gata să-i ofere un salariu în jurul a 30.000 de euro lui Tănase, salariu pe care îl câştigă în prezent Florinel Coman.